CELEX: 32013R1033
Language: et
Date: 2013-10-24 00:00:00
Title: Komisjoni rakendusmäärus (EL) nr 1033/2013, 24. oktoober 2013 , millega kiidetakse heaks olemasoleva toimeaine vasksulfaatpentahüdraadi kasutamine tooteliiki 2 kuuluvates biotsiidides EMPs kohaldatav tekst

25.10.2013   
            
            
               ET
            
            
               Euroopa Liidu Teataja
            
            
               L 283/25
            
         KOMISJONI RAKENDUSMÄÄRUS (EL) nr 1033/2013,
   24. oktoober 2013,
   millega kiidetakse heaks olemasoleva toimeaine vasksulfaatpentahüdraadi kasutamine tooteliiki 2 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni määrusega (EÜ) nr 1451/2007 (2) on kehtestatud selliste toimeainete loetelu, mida on vaja hinnata nende kandmiseks Euroopa Parlamendi ja nõukogu direktiivi 98/8/EÜ (3) I, IA või IB lisasse. Vasksulfaatpentahüdraat kuulub kõnealusesse nimekirja.
            
         
               (2)
            
            
               Vasksulfaatpentahüdraati on hinnatud vastavalt direktiivi 98/8/EÜ artikli 11 lõikele 2 kasutamiseks toodetes, mis kuuluvad kõnealuse direktiivi V lisas määratletud tooteliiki 2 (eraruumide ja avalike tervishoiuruumide desinfektsioonivahendid ja muud biotsiidid), mis vastab määruse (EL) nr 528/2012 V lisas määratletud tooteliigile 2.
            
         
               (3)
            
            
               Hindamiseks esitatud andmed võimaldasid teha järeldusi üksnes vasksulfaadi teatava vormi, st vasksulfaatpentahüdraadi kohta, mille CASi nr on 7758-99–8. Hindamisel ei olnud võimalik teha järeldusi ühegi muu aine kohta, mis vastab CASi numbriga 7758-99–7 vasksulfaadi määratlusele eespool nimetatud määruses (EÜ) nr 1451/2007 esitatud toimeainete nimekirjas. Seetõttu peaks heakskiit hõlmama ainult vasksulfaatpentahüdraati.
            
         
               (4)
            
            
               Referentliikmesriigiks määrati Prantsusmaa, kes esitas 5. aprillil 2011 komisjonile pädeva asutuse aruande ja soovituse vastavalt määruse (EÜ) nr 1451/2007 artikli 14 lõigetele 4 ja 6.
            
         
               (5)
            
            
               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatuse tulemused 27. septembril 2013 alalises biotsiidide komitees hindamisaruandesse.
            
         
               (6)
            
            
               Aruandest ilmnes, et vasksulfaatpentahüdraati sisaldavate biotsiidide kasutamisel tooteliiki 2 kuuluva tootena võib eeldada, et need vastavad direktiivi 98/8/EÜ artikli 5 nõuetele.
            
         
               (7)
            
            
               Seepärast on asjakohane kiita heaks vasksulfaatpentahüdraadi kasutamine tooteliiki 2 kuuluvates biotsiidides.
            
         
               (8)
            
            
               Kuna hindamine ei hõlmanud nanomaterjale, ei tohiks heakskiitmine määruse (EL) nr 528/2012 artikli 4 lõike 4 kohaselt hõlmata kõnealuseid materjale.
            
         
               (9)
            
            
               Enne toimeaine heakskiitmist tuleks ette näha mõistlik ajavahemik, et liikmesriigid, huvitatud isikud ja komisjon saaksid vastavalt vajadusele valmistuda kaasnevate uute nõuete täitmiseks.
            
         
               (10)
            
            
               Käesoleva määrusega ettenähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine vasksulfaatpentahüdraadi kasutamine tooteliiki 2 kuuluvates biotsiidides vastavalt käesolevas lisas esitatud nõuetele ja tingimustele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 167, 27.6.2012, lk 1.
   
      (2)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).
   
      (3)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiitmise lõppkuupäev
               
               
                  Tooteliik
               
               
                  Eritingimused (2)
                  
               
            
                  Vasksulfaat-pentahüdraat
               
               
                  IUPACi nimetus: vasksulfaatpentahüdraat
                  EÜ nr: 231–847-6 (3)
                  
                  CASi nr: 7758-99–8
               
               
                  999 g/kg
               
               
                  1. juuli 2015
               
               
                  30. juuni 2025
               
               
                  2
               
               
                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida toimeaine riskide ELi tasandil hindamisel ei ole käsitletud.
                  Loa andmisel kohaldatakse järgmist tingimust:
                  tööstusliku või kutselise kasutaja jaoks kehtestatakse ohutu kasutamise kord ja asjakohased organisatsioonilised meetmed. Juhul, kui kokkupuudet ei ole võimalik muude vahenditega vajaliku tasemeni vähendada, kasutatakse toodete kasutamisel sobivaid isikukaitsevahendeid.
               
            
         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 8 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.
      
         (2)  Määruse (EL) nr 528/2012 VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil http://ec.europa.eu/comm/environment/biocides/index.htm
      
         (3)  Selle EÜ numbriga tuleks arvesse võtta ainult vasksulfaatpentahüdraati.